Corbyn tabte så stort, at han måtte trække sig og forlade britisk toppolitik for altid. Og det giver umiddelbart god mening.
For efter valgresultat blev kendt, så var der ikke mange venner tilbage. Alan Johnson, tidligere indenrigsminister for Labour, sagde blandt andet:
- Vi vidste, at han ikke var i stand til at lede. Vi vidste, at han var værre end slem og manglede alle kvaliteter til at være en leder.
Arbejderpartiet Labour gik tilbage fra 262 til 203 pladser i parlamentet, og Labour har således ikke haft et dårligere valgresultat siden 1935.
Altså i 84 år.
- Jeg vil gerne gøre det klart, at jeg ikke vil være leder for partiet i fremtidige valg, sagde Corbyn i sin tale natten efter valgaftenen, hvor han dog ikke erklærede, at han trak sig øjeblikkeligt.
I stedet vil han ”deltage i diskussionerne i vores parti for at sikre en proces, hvor vi reflekterer over dette resultat og over den fremtidige politik”.
- Jeg vil lede partiet under denne periode for at sikre, at vi får diskuteret disse ting, og at vi kommer videre, sagde Jeremy Corbyn.